《寿毛隐君》
明代·李孙宸

当年彩笔气如虹，老去逃虚万累空。异骨鸡群看独鹤，旷怀人外托冥鸿。

瑶池桃结千年实，玉井花开十丈红。称寿正当清夏日，南薰长挹五弦风。

作者简介：明广东香山人，字伯襄。万历四十一年进士。教习庶吉士。崇祯间官至南京礼部尚书。性孝友廉介。诗祖《三百篇》，书法祖魏晋，草篆隶楷皆工。有《建霞楼集》。